Hoodies | Black XL Gift Box Print Pocket Christmas Hoodie - Gamiss
5 (1) AV6F1ROGS18 204143918
By j*****n Jan-07/2018 18:39:18
comfy fit, nice and warm, great price De beste motels in Wayne - TripAdvisor
Hotels in de buurt van Fred G. Dale Planetarium
Hotels in de buurt van Wayne State College
Beste motels in Wayne, Nebraska
Prijs-kwaliteit – Nr. 1 van 2 – Wayne Reënwatertenk - Jou Gesin | Solidariteit WêreldJou Gesin | Solidariteit Wêreld
Tuis › Artikels › Reënwatertenk
Vrydag | 05 Januarie | 2018
Daar word gesê dat water die een hulpbron is waaroor nog bloedig geveg gaan word. Wanneer ons die droogtes in dele van ons land gadeslaan, behoort ons ernstig te besin oor waterwysheid en, indien dit moontlik is, die opvang en berging daarvan.
Watertenks is effens duur, maar ʼn mens kan beplan en vir een begin spaar. Hierdie uitgawe sal later dividende lewer en jou eintlik laat spaar. Gaan doen eers navraag by verskaffers oor pryse en groottes en gaan kyk by vriende wat reeds tenks het na die verskillende opsies sodat jy ingeligte aankope en installasies kan doen. Indien jy handvaardig is, behoort jy dit self te kan doen maar, indien nie, kontrakteer dan ʼn deskundige, soos ʼn geregistreerde loodgieter. Jou verskaffer sal jou hiermee kan help of jou vriende kan jou verwys.
Die proses verloop min of meer soos volg. Bepaal aan die hand van die grootte van jou huis se dak (gebruik jou vloeroppervlakte as riglyn) watter grootte tenk(s) jy behoort aan te skaf, maar loer na jou begroting ook. Tenks word boonop van verskillende soorte materiaal gemaak, so jy het ‘n bietjie huiswerk om te doen. Vind die beste staanplek vir jou tenk naby jou huis en installeer dit daar.
So ʼn tenk moet op ʼn stewige, waterpas en gelyk basis staan en indien jou plaveisel of gekose oppervlak nie hieraan voldoen nie, sal jy ʼn klein voetstukkie moet bou. Jou verskaffer sal alle nodige spesifikasies verstrek (veel meer as in hierdie artikel). Sodra die tenk op sy basis staan, word die pype en geute gekonnekteer (onthou die oorlooppyp) en kan jy na jou eerste reënbui begin uitsien.
Tenks is deesdae mooi, is in verskeie formate en kleure beskikbaar en sommige kan jy selfs verf. ʼn Watertenk is ʼn bate en kan beslis kosmeties tot jou tuin- en werfuitleg bydra. Party mense skort dit kreatief af, ander maak dit weer deel van hulle algehele werfvoorkoms. Ondergrondse tenks is ook beskikbaar.
Hoe dit ook al sy, water wat vir ons almal letterlik gratis uit die hemel neerval, kan effektief opgevang en geberg word. Sulke reënwater kan vir tot ses maande gehou word; gebruik dit vir jou tuin, wasgoed, motorwas, swembadaanvulling, toiletspoel en wat nog. Indien jy die riglyne vir suiwering, goggas, stof en afval volg, kan jou tenkwater ook as drinkwater dien wanneer die nood druk. Jou tenkinhoud behoort jou munisipale waterrekening aansienlik te laat krimp, maar die hoofsaak bly dat jy in tye van droogte of rampe nie sommer gestrand sal sit nie.
Moenie wag totdat die reëns in jou streek ophou en ʼn pas geïnstalleerde tenk nie meer kan volloop nie. Gee eerder nou die geld uit en wees voorbereid op moeilike tye. Indien jy dit kan bekostig en plek daarvoor het, installeer sommer twee of drie tenks. Het jy geweet dat die gemiddelde daaglikse waterverbruik per persoon in formele behuising ongeveer 150 liter is? Of dat een toiletspoel ongeveer nine liter drinkwater wegslurp? Offer een gesinsvakansie of tien restaurantetes op en spaar vir jou eerste watertenk.
Builders. Install a Rainwater Tank: https://www.builders.co.za/install-a-rainwater-tank
Tuis. Watertenks: Wat jy moet weet: https://www.netwerk24.com/tuis/Tuine/watertenks-wat-jy-moet-weet-20171113
Na-uurs: 078-343-7496 | 060-609-5574